حروف مقطعہ

حُروفِ مُقَطًّعہ، ایک یا ایک سے زیادہ ان حروف کو کہا جاتا ہے جو قرآن کریم کے 29 سوروں میں بسم اللہ الرحمن الرحیم کے بعد آیا ہے۔ ان حروف کو جداجدا پڑھا جاتا ہے جیسے "الم" جو سورہ بقرہ کی ابتدا میں آیا ہے، کو "الف، لام، میم" پڑھا جاتا ہے۔

سورہ بقرہ اور سورہ آل عمران کے علاوہ جن سوروں کی ابتدا حروف مقطعہ سے ہوئی ہے، سب کے سب مکی سورتیں ہیں۔ جن سوروں کی ابتدا میں حروف مقطعہ آیا ہے ان میں سے بعض یہ ہیں: اعراف، یونس، ہود، مریم، طہ، قصص، غافر اور قلم۔

علما اور قرآن پر تحقیق کرنے والے محققین حروف مقطعہ کے مختلف معانی اور تفاسیر بیان کرتے ہوئے ان پر مستقل کتابیں بھی تحریر کی ہیں۔ علامہ طباطبائی کے مطابق حروف مقطعہ خدا اور پیغمبر اکرمؐ کے درمیان ایک قسم کا راز ہے جس سے رسول خداؐ کے علاوہ کوئی آگاہ نہیں ہے۔ حروف مقطعہ کی یہ تفسیر امام صادقؑ سے نقل ہونے والی ایک حدیث میں بھی آیا ہے۔ اس کے علاوہ قرآن کریم کے معجزہ ہونے کی نشانی، خدا کا اسم اعظم وغیرہ بھی ان کے معانی اور تفاسیر کے عنوان سے ذکر کیا گیا ہے۔

 تعارف 
حُروفِ مُقَطًّعہ ایک یا ایک سے زیادہ ان حروف کو کہا جاتا ہے جو قرآن کریم کے 29 سوروں میں بسم اللہ الرحمن الرحیم کے بعد آیا ہے۔ ان حروف کو جداجدا پڑھا جاتا ہے جیسے "الم" (الف، لام، میم) "یس" (یا، سین)، "س" (صاد) وغیرہ۔ ان حروف کو مُقَطَّعاتعلامہ مجلسی، بحار الأنوار، 1403ق، ج89، ص373. اور فَواتحُ السُّوَر بھی کہا جاتا ہے۔طبری، تفسیر الطبری، مکتبۃ ابن تیمیۃ، ج1، ص206، ذیل سورہ بقرہ، آیہ 1.

جن سوروں کی ابتدا حروف مقطعہ سے ہوئی ہے، سب کے سب مکی سورتیں ہیں سوائے سورہ بقرہ اور سورہ آل عمران کے سخاوی، جمال القراء وكمال الإقراء، 1419 ق، ج2، ص591. یہ دو سورتیں بھی مدنی زندگی کے ابتدائی ایام میں نازل ہوئی ہیں۔سیوطی، الدر المنثور، دار الفکر، ج2، ص714. کوفیوں کے اعداد و شمار کے مطابق جو امام علیؑ سے نقل ہوئی ہے شاطبی، منظومۃ ناظمۃ الزہر، 1427ق، ص6.، حروف مقطعہ بعض سورتوں میں ایک مستقل آیتسورہ بقرہ، آل عمران و اعراف. جبکہ بعض سورتوں میں ایک آیت کا جزء ہے۔ سورہ یونس و ہود.

حروف مقطعہ یہ ہیں:

+ قرآن میں حروف مقطعہ نمبر شمار سورت کا نامحروف مقطعہ نمبر شمار سورت کا نامحروف مقطعہ نمبر شمار سورت کا نامحروف مقطعہ 1 بقرہ  الم     11 طہ  طہ     21 غافر  حم 2 آل عمران  الم    12 شعراء  طسم    22 فصلت  حم 3 اعراف  المص    13 نمل  طس     23 شوری  حم ، عسق 4 یونس  الر       14 قصص  طسم    24 زخرف  حم 5 ہود  الر     15 عنکبوت  الم     25 دخان  حم 6 یوسف  الر    16 روم  الم    26 جاثیہ  حم 7 رعد  المر       17 لقمان  الم    27 احقاف  حم 8 ابراہیم  الر     18 سجدہ  الم     28 ق  ق 9 حجر  الر      19 یس  یس     29 قلم  ن 10 مریم  کہیعص   20 ص ص

 معانی اور تفسیر 
علما اور قرآن پر تحقیق کرنے والے محققین نے حروف مقطعہ کے مختلف معانی اور تفاسیر بیان کرتے ہوئے ان پر مستقل کتابیں بھی تحریر کی ہیں۔ من جملہ ان کتابوں میں الحروف المقطعۃ فی القرآن تحریر عبدالجبار شرارہ، اوائل السور فی القرآن الکریم تحریر علی ناصوح طاہر اور اعجاز قرآن; حروف مقطّعہ کی عددی تحلیل تحریر رشاد خلیفہ کا نام لیا جا سکتا ہے۔ ان تمام تحقیقات کے باوجود اب بھی مسلمان دانشوروں کا ایک گروہ بعض احادیثشیخ طوسی، التبیان، بیروت، ج1، ص48؛ فخر رازی، التفسیر الکبیر، ذیل سورہ بقرہ، آیہ 1؛ سیوطی، الإتقان، 1967ق، ج3، ص24. سے استناد کرتے ہوئے اس بات کے معتقد ہیں کہ یہ حروف اسرار الہی میں سے ہیں جن کا علم خدا کے سوا کسی کو حاصل نہیں ہو سکتا اس بنا پر یہ لوگ ان کے بارے میں اظہار نظر کرنے سے پرہیز کرتے ہیں۔شلتوت، تفسیر القرآن الکریم، 1379ق، ص54.

لیکن بعض علما نے ان حروف کے لیے مختلف معانی اور تفاسیر بیان کی ہیں جن میں: خدا اور پیغمبر اکرمؐ کے درمیان راز، قرآن کریم کے متشابہات، سورتوں کا نام، حروف قسم، قرآن کے معجزہ ہونے کی نشانی، خدا کا اسم اعظم اور ادات تنبیہ وغیرہ ان کے معانی کے طور پر ذکر کیے گئے ہیں۔ ابن حجر عسقلانی کہتے ہیں کہ چونکہ ان حروف کے بارے میں صحابہ نے پیغمبر اکرمؐ سے کوئی سوال وغیرہ پوچھے جانے کی کوئی تفصیل سامنے نہیں آئی اس سے معلوم ہوتا ہے کہ ان کے لیے حروف مقطعہ کے معانی اور مفاہیم قابل درک اور شناختہ شدہ تھا۔ سیوطی، الإتقان، 1967ق، ج3، ص30-31. لیکن علامہ طباطبائی مذکورہ معانی کو معتبر نہیں سمجھتے کیونکہ مذکورہ معانی پر کوئی محکم دلائل موجود نہیں بلکہ صرف احتمالات کے سوا کچھ نہیں ہے۔طباطبائی، المیزان، 1390ـ1394، ج18، ص8.

 اسرار الہی: علامہ طباطبایی اور سید محمود طالقانی سمیت بعض علما حروف مقطعہ کو خدا اور پیغمبر کے درمیان ایک راز سمجھتے ہیں جس سے خدا اور پیغمبر کے علاوہ کوئی آگاہ نہیں ہو سکتے ہیں۔طالقانی، پرتوی از قرآن، 1345ش، ج1، ص49؛ طباطبائی، المیزان، 1390ـ1394ق، ج18، ص9. اس نظریہ کو امام جعفر صادقؑ کی طرف بھی نسبت دی گئی ہے۔علامہ مجلسی، بحار الأنوار، 1403ق، ج89، ص384.
 متشابہات قرآن کریم: اہل سنت میں سے فخر رازی اور سیوطی اس بات کے معتقد ہیں کہ حروف مقطعہ قرآن کریم کے متشابہات میں سے ہیں جن کی حقیقت سے متعلق صرف خدا ہی جانتا ہے۔ فخر رازی، التفسیر الکبیر، ذیل سورہ بقرہ، آیہ 1؛ سیوطی، الإتقان، 1967ق، ج3، ص24. بعض شیعہ محدثین کے توسط سے نقل ہونے والی احادیث بھی اس نظریے کی تائید کرتی ہیں۔شیخ طوسی، التبیان، بیروت، ج1، ص48؛ طبرسی، مجمع البیان، 1408ق، ذیل سورہ بقرہ، آیہ 1.
 سورتوں کا نام: شیخ طوسی، طبرسی اور سیوطی کا نظریہ ہے کہ حروف مقطعہ سورتوں کے ناموں میں سے ہیں اور ہر سورہ کا عنوان وہی حروف ہیں جو ان سورتوں کی ابتدا میں آیا ہے۔شیخ طوسی، التبیان، بیروت، ج1، ص48-49؛ طبرسی، مجمع البیان، 1408ق، ذیل سورہ بقرہ، آیہ 1؛ سیوطی، الإتقان، 1967ق، ج1، ص662. شیخ طوسی اور طبرسی اس قول کو حروف مقطعہ کی تفسیر میں بہترین نظریہ قرار دیتے ہیں۔شیخ طوسی، التبیان، بیروت، ج1، ص48ـ49؛ طبرسی، مجمع البیان، 1408ق، ذیل سورہ بقرہ، آیہ 1. اس قول کو زید بن اسلم کی طرف نسبت دی گئی ہے۔طبری، تفسیر الطبری، مکتبۃ ابن تیمیۃ، ج1، ص206، ذیل سورہ بقرہ، آیہ 1. اسی طرح خلیل بن احمد اور سیبویہ بھی اسی قول کو قبول کرتے ہیں۔ فخر رازی، التفسیر الکبیر، ذیل سورہ بقرہ، آیہ 1.
 حروف قسم: ابن عباس اور عِکرمہ حروف مقطعہ کو حروف قسم مانتے ہوئے اس بات کے معتقد ہیں کہ خداوندعالم نے ان حروف کے ذریعے جو خدا کے اسماء حسنی میں سے ہیں، قسم کھایا ہے۔ طبری، تفسیر الطبری، مکتبۃ ابن تیمیۃ، ج1، ص207، ذیل سورہ بقرہ، آیہ 1؛ طبرسی، مجمع البیان، 1408ق، ذیل سورہ بقرہ، آیہ 1؛ شیخ طوسی، التبیان، بیروت، ج1، ص47. سیوطی اس قول کی توجیہ اور تأیید میں امام علیؑ سے نقل ہونے والی ایک حدیث سے استناد کرتے ہوئے کہتے ہیں: "یا کہیعص اغفرلی"۔سیوطی، الإتقان، 1967م، ج3، ص27-28.
 اعجاز قرآن کی نشانی: حروف مقطعہ کی تفسیر کے سلسلے میں سب سے قدیم اور مشہور نظریات میں سے ایک یہ ہے کہ خدا نے قرآن کی 29 سورتوں کو ان حروف کے ذریعے آغاز فرمایا تاکہ زبان عربی کے ماہرین یہ جان لیں کہ یہ قرآن انہی حروف پر مشتمل ہے جن کے ذریعے وہ لوگ ایک دوسرے سے گفتگو کرتے ہیں اب اگر یہ لوگ قرآن کے معجزہ ہونے کا انکار کرتے ہیں تو وہ خود بھی انہی حروف سے اس قرآن کی طرح کوئی کتاب لکھ دیں۔سیوطی، الإتقان، 1967ق، ج1، ص665. یہ نظریہ بعض شیعہ منابع میں بھی آیا ہے۔ التفسیر المنسوب الی الامام ابی محمد الحسن بن علی العسکری، 1409ق، ص62؛ علامہ مجلسی، بحار الأنوار، 1403ق، ج89، ص377. اہل سنت عالم دین سید قطب نے فقط اسی قول کو شایستہ قرار دیا ہے۔سید قطب، فی ظلال القرآن، 1386ق، ج1، جزء1، ص38.
 اسم اعظم: ابن مسعودسیوطی، الدر المنثور، دار الفکر، ج1، ص57. اور ابن عباسطبری، تفسیر الطبری، مکتبۃ ابن تیمیۃ، ج1، ص206، ذیل سورہ بقرہ، آیہ 1.جو صدر اسلام کے مشہور مفسرین میں سے ہیں، کہتے ہیں کہ یہ حروف خدا کے اسم اعظم ہیں۔سیوطی، الإتقان، 1967ق، ج3، ص27. اسی طرح سعید بن جُبَیر بھی معتقد تھے کہ حروف مقطعہ خدا کے اسماء میں سے ہیں جو جداگانہ طور پر لکھا گیا ہے۔طبری، تفسیر الطبری، مکتبۃ ابن تیمیۃ، ج1، ص207، ذیل سورہ بقرہ، آیہ 1. یہ نظریہ ائمہ معصومین سے منسوب بعض متون میں بھی دیکھا جا سکتا ہے۔علامہ مجلسی، بحار الأنوار، 1403ق، ج89، ص375.
 ادات تنبیہ: بعض علما کے مطابق حروف مقطعہ میں سے ہر ایک ادات تنبیہ (اَلا، اَما، و ہان کی طرح) ہیں؛ اس حوالے سے کہا جاتا ہے کہ چونکہ مشرکین قرآن سے اِعراض کرنے کے لیے اس کی تلاوت کے دوران شور شرابہ کر کے اسے لوگوں کے کانوں تک پہنچنے سے روکنا چاہتے تھے،سورہ فصلت، آیہ 26. ایسی صورت حال میں خدا بعض سورتوں کو حروف مقطعہ کے ساتھ آغاز فرمایا تاکہ اس طرح مشرکین کو ساکت رہنے پر مجبور کیا جا سکے اور اسے کے ذریعے ان کی توجہ مبزول کیا جا سکے۔شیخ طوسی، التبیان، بیروت، ج1، ص48؛ سیوطی، الإتقان، 1967ق، ج3، ص31. اس سوال کا جواب میں کہ کیوں خدا نے مشہور ادات تنبیہ کا استعمال نہیں کیا؟‌، کہا جاتا ہے کہ قرآن ایک ایسا کلام ہے جو عام انسانوں کے کلام کی طرح نہیں ہے اس بنا پر بعض نامتعارف ادوات تنبیہِ سے آغاز کیا گیا تاکہ اس طرح دوسرے کلاموں سے زیادہ فصاحت و بلاغت کا حامل ہو اور زیادہ موثر واقع ہو۔سیوطی، الإتقان، 1967ق، ج3، ص31.
 عددی تفسیر: مفسرین کا ایک گروہ ان حروف کو ایسے اسرار و رموز قرار دیتے ہیں جو عربی حروف کے عددی اقدار "عَدُّ اَبی جاد‌" یا "حساب جُمَل" کے معانی پر مشتمل ہیں۔طبری، تاریخ الطبری، مکتبۃ ابن تیمیۃ، ج1، ص209-210، ذیل سورہ بقرہ، آیہ 1. یہ گروہ یہودیوں سے متاثر ہیں جو حروف مقطعہ کی عددی تفسیر کے ذریعے حکومتوں کے عروج و زوال، بعض اقوام کی زندگی اور سرداری کی مدت خاص کر مسلمانوں کے دوام اور بقا کی مدت کی پیشن گوئی کرتے تھے۔سیوطی، الإتقان، 1967ق، ج3، ص29ـ30؛ طالقانی، پرتوی از قرآن، 1345ش، ج1، ص46ـ47. ابن حجر عسقلانی ان تأویلوں کے بطلان کو ثابت کرنے کے لیے ابن عباس کے نظریے پر تکیہ کرتے ہوئے کہتے کہ ابن عباس نے "عدّ ابی جاد" سے منع کیا ہے اور اسے سحر و جادو کے زمرے میں قرار دیا ہے جس کی شریعت میں کوئی حیثیت نہیں ہے۔سیوطی، الإتقان، 1967ق، ج3، ص30.

 حوالہ جات 

 مآخذ 
 آلوسی، محمود بن عبد اللہ، روح المعانی، مصر، ادارۃ الطباعۃ المنیریۃ، بی‌تا.
 التفسیر المنسوب الی الامام ابی محمد الحسن بن علی العسکری علیہم السلام، قم، مدرسۃ الامام المہدی(ع)، 1409ق.
 سید قطب، ابراہیم حسین، فی ظلال القرآن، بیروت، 1386ق/1967م.
 سیوطی، عبد الرحمان بن ابی بکر، الإتقان فی علوم القرآن، تحقیق محمد ابوالفضل ابراہیم، قاہرہ، 1967م.
 سیوطی، عبد الرحمان بن ابی بکر، الدر المنثور، بیروت، دار الفکر، بی‌تا.
 شاطبی، قاسم بن فیرہ، منظومۃ ناظمۃ الزُّہر فی عَدِّآی السُّوَر، تحقیق اشرف محمد فؤاد طلعت، مصر، اسماعیلیہ، 1427ق/2006م.
 شلتوت، محمود، تفسیر القرآن الکریم، تہران، 1379ش.
 طالقانی، محمود، پرتوی از قرآن، تہران، 1345ش.
 طباطبائی، محمدحسین، المیزان فی تفسیر القرآن، بیروت، 1390-1394ق/1971-1974م.
 طبرسی،‌ فضل بن حسن، مجمع البیان فی تفسیر القرآن، تحقیق ہاشم رسولی محلاتی و فضل‌اللہ یزدی طباطبائی، بیروت، 1408ق/1988م.
 طبری، محمد بن جریر، تفسیر الطبری: جامع البیان عن تأویل آی القرآن، تحقیق محمود محمد شاکر و احمد محمد شاکر، قاہرہ، مکتبۃ ابن تیمیۃ، بی‌تا.
 سخاوی، علي بن محمد، جمال القراء وكمال الإقراء، تحقيق: عبد الحق عبد الدايم سيف القاضي، بيروت، مؤسسۃ الكتب الثقافيۃ، 1419 ق.
 شیخ ‌طوسی، محمد بن حسن، التبیان فی تفسیر القرآن، تحقیق احمد حبیب قصیر عاملی، بیروت، بی‌تا.
 ‌ فخر رازی، محمد بن عمر، التفسیر الکبیر، قاہرہ، بی‌تا.
 فیض کاشانی، محمد بن شاہ مرتضی، تفسیر الصافی، تحقیق حسین اعلمی، تہران، 1416ق.
 علامہ مجلسی، محمدباقر، بحار الأنوار، تحقیق سید ابراہیم میانجی و محمدباقر بہبودی، بیروت، 1403ق/1983م.

زمرہ:تقسیمات قرآن
زمرہ:قرآن